open-index/open-wikipedia-markdown huggingface dataset:
Mir Muhamedova džamija

**Mir Muhamedova (Mehmed i Mustajbegova) džamija** nalazi se u Čajniču, Bosna i Hercegovina. Mještani zovu je **Muhamed Mustaj-begovom** ili **Djevojačkom džamijom**. U literaturi je poznata i pod imenima Mehmed i Mustajbegova džamija. Proglašena je za nacionalni spomenik Bosne i Hercegovine.

## Lokacija 
Džamija sa haremom nalazi se u Čajniču na udaljenosti od 100 metara od gradske čaršije.

## Historija 
lijevo|mini|220x220piksel|Drugi ugao džamije
Nije poznat tačan datum izgradnje, ali sudeći po načinu izgradnje, izgrađena je na prelazu iz 16. na 17. stoljeće. Najstariji sačuvani natpisi na džamiji su iz 1618, tako da se može pretpostaviti da je džamija, građena tokom ovog perioda.

Nije sačuvana originalna dokumentacija, niti postoje snimci prije drugog svjetskog rata, osim historijskih razglednica na kojima se nalazi ova građevina. U literaturi se spominje podatak da je džamija imala drvenu munaru. Na historijskim razglednicama Čajniča iz austrougarskog perioda, kao i perioda između dva svjetska rata ,džamija je u tom periodu imala kamenu munaru.

Džamija je tokom drugog svjetskog rata bila teže oštećena, da bi 1967. godine bila izvršena rekonstrukcija.

Početkom rata u Bosni i Hercegovini, džamija je teško oštećen 1992. godine. Tada je srušena munara i na objektu ostali su zidovi do visine od oko 5,00 m. Krov i krovna konstrukcija su u potpunosti uništeni. Obnovljena je 2012. godine.

## Opis 
Prema konceptu prostorne organizacije Mir-Muhamedova džamija u Čajniču pripadala jednoprostornim džamijama sa četverovodnim krovom, sa kamenom munarom i sa otvorenim sofama iznad kojih se nalazio trijem. Ukupna površina džamije je 115 m2.

## Literatura 
* Alija Bejtić, Spomenici osmanlijske arhitekture u Bosni i Hercegovini, separat – Prilozi za orijentalnu filologiju i historiju jugoslovenskih naroda pod turskom vladavinom, sv. III -IV, Orijentalni institut u Sarajevu, Sarajevo, 1953.
* Desanka Kovačević – Kojić, Gradska naselja srednjovjekovne bosanske države, Veselin Masleša, Sarajevo, 1978.
* Husref Redžić, Umjetnost na tlu Jugoslavije, Islamska umjetnost, Izdavački zavod Jugoslavija, Beograd, 1982.
* Andrej Andrejević, Islamska monumentalna umjetnost XVI vijeka u Jugoslaviji – kupolne džamije, Filozofski fakultet u Beogradu, Institut za historiju umjetnosti, Beograd, 1984.
* Hivzija Hasandedić, El-Kalem, Muslimanska baština u istočnoj Hercegovini, Sarajevo, 1990.
* Mehmed Mujezinović, Islamska epigrafika Bosne i Hercegovine, knjiga II, Sarajevo Publishing, Sarajevo, 1998.
* dr. Ekrem Hakki Ayverdi, Avrupa’ da osmanli mimari eserleri, Yugoslavya, II (3. kitap), Istanbul Fetih Cemiyeti’nin, Istanbul, 2000.

## Reference 
## Vanjski linkovi 
* Zvanična stranica Islamske zajednice u Bosni i Hercegovini
* Zvanična stranica komisije nacionalnih spomenika Bosne i Hercegovine

Kategorija:Džamije u Čajniču
Kategorija:Nacionalni spomenici u Čajniču
Serra do Mar

mini|desno|250px|Pogled na Serra do Mar
**Serra do Mar** je planinski lanac u jugoistočnom dijelu Brazila. Dužine je oko 1.500&nbsp;km i spada u prirodnu Svjetsku baštinu UNESCO-a.

## Geografija 
Planinski lanac Serra do Mar se prostire paralelno sa obalom Atlantskog okeana, od brazilske savezne države Espirito Santo na sjeveru do države Santa Catarina, na njegovom južnom kraju. Ako bi se u lanac Serra do Mar, kako se ponegdje u literaturi navodi, uključio i Serra Geral, u tom slučaju raspon ovog lanca bi se protezao do države Rio Grande do Sul na sjeveroistoku .

Glavni odron lanca čini granicu između primorja i unutrašnjeg platoa (planalto), srednje nadmorske visine između 500 i 1.300 metara.

## Reference 
## Vajski linkovi 
Kategorija:Geografija Brazila
Kategorija:Svjetska baština u Brazilu
Kategorija:Planinski lanci u Brazilu
Tiffani Thiessen

**Tiffani-Amber Thiessen** američka je glumica. Najpoznatija je po ulozi Kelly Kapowski u NBC-jevoj seriji za omladinu *Zvono kao spas* (1989–93), kao i ulozi Valerie Malone u Foxovom TV-hitu iz 1990tih *Beverly Hills, 90210* (1994-1998). Također je glumila u drugim televizijskim serijama kao što su Foxov *Fastlane* (2002-2003), zatim ABC-ov *Šta sa Brianom* (2007) i serija *Zločinci u odijelima* emitirana na mreži USA Network (2009-2014). Osim u serijama, glumila je i u brojnim filmovima poput *Son in Law* (1993), *Shriek If You Know What I Did Last Friday the Thirteenth* (2000), *Hollywood Ending* (2002) i *Cyborg Soldier* (2008).

## Privatni život 
Početkom 1992. počela je vezu sa Brianom Austinom Greenom, koga je upoznala preko zajedničkog prijatelja Davida Faustina. Sa Brianom je živjela do jula 1994, a naredne godine su prekinuli vezu. Godine 1999. prošla je kroz vrlo težak period privatnog života, kada je David Strickland, također glumac s kojim se počela viđati, počinio samoubistvo. Od 2001. do proljeća 2003, bila je vjerena sa glumcem Richardom Ruccolom, s kojim se upoznala na snimanju serije *Two Guys and a Girl*. Udala se za glumca Bradyja Smitha 9. jula 2005, i sina Holta (2015).

## Filmografija
### Televizija
### Film
## Reference 
Kategorija:Američke glumice
Kategorija:Rođeni 1974.
Kategorija:Biografije, Long Beach (Kalifornija)
Urugvaj (rijeka)

**Urugvaj** (šp.: Río Uruguay, port.: Rio Uruguai) jest rijeka u Južnoj Americi. Teče od sjevera ka jugu, formirajući pri tome dijelove državnih granica između Brazila, Argentine i Urugvaja i razdvajajući neke od argentinskih provincija regije Mezopotamija od dvije susjedne države. Na svome putu do ušća, rijeka Urugvaj protiče kroz brazilske savezne države Santa Catarina i Rio Grande do Sul, formira istočne granice argentinskih provincija Misiones, Corrientes i Entre Ríos kao i zapadne granice urugvajskih departmana Artigas, Salto, Paysandú, Río Negro, Soriano i Colonia.

## Tok 
thumb|right|250px|Moconá vodopadi (također poznati i kao Yucumã vodopadi), na mjestu gje rijeka prolazi između Argentine i Brazila, ukupne širine do 3 km
Rijeka je dužine od 1.838 km a nastaje u Brazilu, ispod planinskog lanca Serra do Mar, gdje se spajaju rijeke Canoas i Pelotas, na oko 200 metara iznad nivoa mora. U ovoj fazi rijeka prolazi kroz neravan, izlomljen teren, formirajući brzake i vodopade. Protičući kroz brazilsku saveznu državu Rio Grande do Sul, rijeka Urugvaj nije plovna.

Neobična karakteristika ove rijeke je potopljeni kanjon. Ovaj kanjon je nastao tokom posljednjeg perioda ledenog doba. Dubina kanjona je do 100 metara ispod dna korita i širine koja iznosi od 1/8 do 1/3 širine rijeke.  Kanjon je vidljiv samo na dva mjesta, od kojih je jedan Moconá vodopadi. Međutim, vodopadi nisu vidljivi tokom pet mjeseci u godini.

Zajedno sa rijekom Paraná, Urugvaj čini estuarij Río de la Plata. Plovna je nizvodno od grada Salto Chico. Glavna pritoka joj je Río Negro, koja izvire na jugu Brazila i protiče kroz Urugvaj dužinom od oko 500&nbsp;km, do ušća u rijeku Urugvaj, koje se nalazi oko 100&nbsp;km sjeverno od ušća ove rijeke u Rio de la Platu.

Rijeka je premoštena sa pet međunarodnih mostova (od sjevera prema jugu): Integration Bridge i Paso de los Libres-Uruguaiana International Bridge, između Argentine i Brazila, mostovima Salto Grande Bridge, General Artigas Bridge i Libertador General San Martín Bridge između Argentina i Urugvaja.

Slivno područje Urugvaja je površine od oko 365.000&nbsp;km2. Glavna ekonomska karakteristika rijeke je njen hidropotencijal, što je iskorišteno izgradnjom brana Salto Grande (Urugvaj) i Itá (Brazil).

## Reference 
## Vanjski linkovi 
* Rijeka Urugvaj na GEOnet Names Server-u 
* Mapa rijeke Urugvaj

Kategorija:Rijeke u Argentini
Kategorija:Rijeke u Brazilu
Kategorija:Rijeke u Urugvaju
Tičevo

**Bosna i Hercegovina**:

* Malo Tičevo, naselje u općini Bosansko Grahovo
* Veliko Tičevo, naselje u općini Bosansko Grahovo
Fazlić

* Husnija Fazlić (* 1943), jugoslavenski nogometaš
* Jasmin Fazlić Jala (* 1986), bosanskohercegovački reper i kantautor
* Jasna Fazlić (* 1970), jugoslavenska stonoteniserka
* Kemal Fazlić (* 1995), bosanskohercegovački rukometaš
* Miralem Fazlić (* 1947), jugoslavenski nogometaš
* Salih Fazlić (* 1975), bosanskohercegovački odbojkaš
* Selma Fazlić (* 1983), bosanskohercegovačka književnica
* Zlatan Fazlić (* 1977), bosanskohercegovački pjevač i tekstopisac

Kategorija:Bošnjačka prezimena
Emirates Cup

**Emirates Cup** je pred-sezonsko nogometno takmičenje na kojem je domaćin engleski nogometni klub Arsenal. Utakmice se igraju na Emirates Stadionu u Londonu. Takmičenje je osnovano 2007. godine po istoimenom glavnom Arsenalovom sponzoru Emirates.

Emirates Cup se održao svakog ljeta, osim 2012. zbog Olimpijskih igara , 2016. zbog Evropskog Prvenstva, 2018. zbog renoviranja stadiona te 2020 i 2021 zbog COVID-19 pandemije.

Arsenal je trenutni prvak i najuspješniji klub sa 9 titula.

## Turniri 
## Osvajači 
## Reference 
Kategorija:Arsenal FC
Kategorija:Emirates Cup
Emirates Cup 2017.

**Emirates Cup 2017.** je bio pred-sezonski prijateljski turnir na kojem je domaćin Arsenal na domaćem stadionu (Emirates). Bio je ovo 9. Emirates Cup. Takmičenje se igralo 29. i 30. jula 2017. godine. Učesnici su bili: Arsenal, Sevilla, Benfica i Leipzig.

Svaka ekipa je odigrala 2 utakmice, koja se sa 3 boda nagrađivala za pobjedu i 1 poen za nerješeno. Dodatni poen se nagrađivao za svaki postignuti gol. Arsenal nije igrao protiv Leipziga, i Benfica nije igrala protiv Seville. Prvog dana Emirates Cupa, Sevilla je s jednim golom pobjedila Leipzig, dok je Arsenal savladao Benficu rezultatom 5–2. Drugi dan takmičenja, Sevilla je pobjedila Arsenal i tako su uzeli maksimalan broj bodova, domaćin Arsenal je osvojio takmičenje zbog više datih golova u 2 dana. Leipzig je pobjedio Benficu rezultatom 2–0 i tako završio kao treća ekipa takmičenja.

## Tabela 
Svaka ekipa je odigrala 2 utakmice, koja se sa 3 boda nagrađivala za pobjedu i 1 poen za nerješeno. Dodatni poen se nagrađivao za svaki postignuti gol.

Izvor:

## Utakmice 
----

## Strijelci 
[mini|258x258piksel|[Theo Walcott je bio najbolji strijelac takmičenja s 2 gola.]]

## Reference 
## Vanjski linkovi 
* Arsenal.com

Kategorija:Sezone Emirates Cupa
Anergija

**Anergija** je ona energija koja se ne može upotrijebiti za rad. Ona je suprotna eksergiji. U principu radi se o rezervoaru toplote (jezero, rijeka, more, atmosfera, Zemljino tlo). Anergija se također nalazi kod razhladnih tokova SUS motora, termolelektrana itd. Anergija se može smatrati ona energija koja je obogaćena entropijom.
## Princip i upotreba u praksi
Da bi se ostvario korisni rad potrebna je razlika, odnosno dva nivoa, toplote. Toplotni rezervoar, koji okružuje neku toplotnu mašinu, u kojem vlada na svakom mjestu ista tempeartura ne može se upotrijebiti za korisni rad (perpetuum mobile 3. vrste). Primjera radi toplotna pumpa koristi toplotu (niža temperatura) okoline za zagrijavanje (viša temperatura) domaćinstava ali je potrebna dodatna (obično električna) energija za njen pogon. U prirodi se nalaze rezervoari različitih temperatura no razlika je mala a time korisni stepen (Carnotov ciklus). Svaki prirodni ili vještački rezervoar toplote poput bojlera, ledenih, stratifikacijski itd. su rezervoari anergije. Mreža koja prenosi toplotnu energiju naziva se anergetska mreža.
U susštini svaka energija se može podjeliti na anergiju i eksergiju:

:Energija=anergija+eksergija;

## Također pogledajte 
* Siva energija

## Reference
## Vanjski linkovi
*Prezentacija  o anergiji i energiji na stranici Tehničkog univerziteta u Aachenu (RWTH Aachen)

Kategorija:Termodinamika
Kategorija:Energetika
Franjevački samostan u Kreševu

desno|mini| Samostan Kreševo
**Franjevački samostan sv. Katarine u Kreševu** pripada Vrhbosanskoj nadbiskupiji.

Zajedno s Crkvom Uznesenja blažene Djevice Marije osnovan je pred kraj 14. stoljeća. Od prvobitne gotičke crkve danas je preostao još samo krajnji dio zida svetišta prema jugoistoku. Uz njega je, vjerovatno već u 15. stoljeću, postojala kamena kapela sv. Marije. Nakon toga je nekoliko puta rušen, ili zapaljen, ali je ponovo podizan, dograđivan i dorađivan. Uz zvonik je postavljena bista fra Grge Martića, rad Ivana Meštrovića.

Proglašen je nacionalnim spomenikom Bosne i Hercegovine. Nacionalni spomenik čini graditeljska cjelina Franjevačkog samostana s pokretnom imovinom: 14 slika, pet skulptura, 18 predmeta izrađenih od metala, biblioteka s dva stara kataloga i devet knjiga, spomen-soba fra Grge Martića sa 71 predmetom, jedna kazula i orgulje.

## Također pogledajte 
* Bosna Srebrena

## Reference 
## Vanjski linkovi 
* http://www.samostan-kresevo.com/

Kategorija:Franjevački samostani u Bosni i Hercegovini
Kategorija:Nacionalni spomenici u Kreševu
Kategorija:Samostani u Kreševu
Kategorija:Vrhbosanska nadbiskupija
Spomenik na Makljenu

**Spomenik na Makljenu** izgrađen je 1978. godine, općina Prozor-Rama, Bosna i Hercegovina. Posvećen je Bici za ranjenike iz 1943. godine. Spomenik djelo je bosanskohercegovačkog umjetnika Boška Kućanskog. Proglašen je za nacionalni spomenik Bosne i Hercegovine.
## Lokacija 
Nalazi uz cestu Prozor - Gornji Vakuf, na vrhu planine Makljen (1.123 m/m). Od grada Prozora je udaljen 6,5&nbsp;km vazdušne linije.  
## Historijski podaci 
Nakon dvadeset godina od raspada Jugoslavije, na Makljenu ostale su samo betonske konstrukcije od spomenika, tragovi izletišta, zarasle staze, gdje se svakog 4.jula obilježavao spomen na bitku. Spomenik miniran je 2000 godine i za taj čin niko nije odgovarao.
## Opis spomenika 
Spomenik pod imenom *Pesnica* zamišljen je  kao nezadrživa snaga poleta partizanskih brigada koje su se trebale probiti kroz obruč i preći u oslobođenu teritoriju, preko Neretve.

Skulptura spomeničkog kompleksa na Makljenu je amorfna sintetička forma - vještački kamen bijele boje dimenzija 12,40 x 16 x 11,20 m . U pogledu dinamike i izvora oblikovanja, skulpture Boška Kućanskog baštine tradiciju vorticizama. Sasatavljena je od više formi koje tvore jedinstven, pokrenut i energiziran, skulptorski organizam.

Konstruktivni sistem spomenika osmišljen je tako da glavni nosivi sistem predstavljaju unutarnji armirnobetonski okviri (skelet od stubova i greda sa međuspratnom armiranobetonskom pločom). U sredini objekta postavljena su dva ukrštena betonska platna za prijem horizontalnih sila uslijed vjetra i seizmičkih uticaja. Na armaturnobetonske okvire vezuje se plašt objekta koji se sastoji od dva sloja - unutrašnji, armiranobetonski sloj minimalne debljine 12&nbsp;cm i vanjski, bez armature debljine 8&nbsp;cm. Armatura je u vanjskom sloju plašta izbjegnuta jer je na njemu naknadnim zahvatima postignuta sekundarna plastika. 
Prije razaranja unutrašnjost spomenika je bila razdijeljena u dva nivoa sa ulazom na zapadnoj strani.

## Literatura 
## Reference 
## Vanjski linkovi 
* Sjećanje na Makljen
* Spomenik preživio rat, ali ne i mir 

Kategorija:Nacionalni spomenici u Prozor-Rami
Kategorija:Spomenici narodnooslobodilačke borbe u Bosni i Hercegovini
Hymir

[100px|mini|Hymir i [Thor u čamcu]]

U nordijskoj mitologiji, **Hymir** je ime jednog od *jötunna* (div) povezanog sa morem. Po njemu je nazvan spjev *Hymiskviða*, u kojem je opisano pecanje na koje su išli Hymir i bog Thor.
## Porodica 
Hymir je opisan kao div, sin čudovišne žene nepoznatog imena. Njegova supruga je lijepa div-žena Hroðr te je njihov sin bog Tyr. Hymir također ima barem dvije kćeri, za koje je Loki rekao da su maltretirale boga Njorda.
## Hymir i Thor 
Prema *Hymiskviði*, bogovi su otišli u posjetu divu Ægiru (kralj mora) te su zatražili da organizira zabavu za njih, a on im je rekao da će to učiniti ako mu donesu dovoljno velik kotao. Tyr se tad sjetio da njegov otac Hymir ima veoma velik kotao te su bogovi otišli ka Hymiru, gdje je bog Thor pojeo svu hranu, pa je sa Hymirom otišao da peca kako bi pribavili hrane za druge goste. Thor je čak uhvatio zmiju Jörmungandra, ali je Hymir presijekao konop te je Jörmungandr potonuo u dubinu. Ovaj mit je prikazan na nekoliko kamena, šta je prelijep primjer staronordijske umjetnosti.
## Reference 
Kategorija:Nordijska mitološka bića
Eurosong 1971.

**Eurosong 1971.** bila je 16. po redu Eurovizija. Održana je u Dublinu, Irska 3. aprila 1971.

Pobjeda Monaka je bila prva i jedina. Pjesmu je izvela francuska pjevačica, koja živi u Francuskoj, koja je pjevala na francuskom, dirigent je bio Francuz i pjesmu su napisali Francuzi. Séverine je kasnije izjavila kako nikada nije bila u Monaku ni prije  i poslije njene pobjede - što je Télé-Monte-Carlo kasnije negirala pokazavši spot u kojem se pjevačica nalazi na teritoriji kneževine.

## Lokacija
Takmičenj je održano u Gaiety Theatreu u Dublinu, glavnom i najmnogoljudnijem gradu u Irskoj. Ovo je prvi put da je takmičenje održano u Irskoj.

## Format
Prvi puta svaka zemlja koja se takmičila morala je da prikaže sve spotove prije finala. U belgijskom spotu su se pojavili Nicole & Hugo s pjesmom "Goeiemorgen, morgen", ali se Nicole razbolila nekoliko dana prije takmičenja. Jacques Raymond i Lily Castel su se pojavili umjesto njih. Neke glasine kažu da Lily Castel nije imala vremena da kupi haljinu za šou.

BBC je bio zabrinut oko reakcije publike na pjesmu Ujedinjenog Kraljevstva zbog sjevernoirskog sukoba. Oni su ipak izabrali pjevačicu iz Sjeverne Irske, Clodagh Rodgers, koja je bila popularna i u Ujedinjenom Kraljevstvu i u Irskoj, kako bi izbjegli neugodnosti od publike. Clodagh Rodgers je dobila prijetnju smrću od Privremene irske revolucionarne armije zbog predstavljanja Ujedinjenog Kraljevstva.

Prvi put je dozvoljeno je grupama do 6 pjevača da nastupaju, i tako je pravilo da nastupanje sam ili u duetu nestalo.

Ovo je tek drugi put da RTÉ prenosi takmičenje u boji. Takmičenje su prenosili i Island, SAD i Hong Kong.

### Sistem glasanja
Novi sistem glasanja je osmišljen ove godine: svaka država je poslala dva člana žirija, jedan mlađi i jedan stariji od 25 godina (s tim da je između njihovih godina moralo biti makar 10 godina razlike). Oba člana su ocjenjivala svaku pjesmu (osim one koja je predstavljala njihovu zemlju) od 1 do 5.

Iako je to značilo da nijedna država neće skupiti manje od 34 boda, ovaj sistem je imao veliku manu: neki članovi žirija su davali niske bodove drugima kako bi povećali plasman svoje zemlje. Međutim, ovaj sistem se održao još dvije godine.

## Takmičari
Malta je nastupila prvi puta, dok su se Austrija, Finska, Norveška, Portugal i Švedska vratili nakon pauze. Nastupalo je ukupno 18 zemalja.

### Dirigenti
*  - Robert Opratko
*  - Twanny Chircop
*  - Jean-Claude Petit
*  - Hardy Schneiders
*  - Dieter Zimmermann
*  - Waldo de los Rios
*  - Franck Pourcel
*  - Jean Claudric
*  - Johnny Arthey
*  - Francis Bay
*  - Enrico Polito
*  - Claes Rosendahl
*  - Noel Kelehan
*  - Dolf van der Linden
*  - Jorge Costa Pinto
*  - Miljenko Prohaska
*  - Ossi Runne
*  - Arne Bendiksen

### Izvođači povratnici
Dva izvođača su se vratila: Katja Ebstein je predstavljala Zapadnu Njemačku drugu godinu zaredom, dok je Jacques Raymond prethodno predstavljao  Belgiju 1963.

## Rezultati
## Tablica
## Reference
## Vanjski linkovi
* Službeni sajt

Kategorija:Eurosong po godinama
Kategorija:1971. u Irskoj
Kategorija:Muzika u Irskoj
Sultan Ahmedova džamija (Zenica)

**Sultan Ahmedova džamija**, u narodu poznatija kao **Čaršijska džamija**, džamija je u centru Zenice, Bosna i Hercegovina. Proglašena je za nacionalni spomenik Bosne i Hercegovine.

## Lokacija 
Džamija se nalazi u centru grada, u sklopu stare čaršije, uz rijeku Bosnu i bulevar u ulici Muhameda Seida Serdarevića.

## Historija 
Najstariji pisani dokument za ovu džamiju pronađen je u podnožju munare Sejmenske džamije, o njenom postojanju i prije 1506. godine. Natpis je na turskom jeziku ispisan i u prijevodu glasi: "*Datum obnove Čaršijske džamije je u godini 912. po Hidžri (1506/7)*".

Iz jednog dokumenta na turskom jeziku iz 1849/50, izvršen je popravak džamije za vrijeme vladavine sultana Abdula Medžida. Iznad ulaznih vrata džamije nalazi se tarih na kamenoj ploči, koji govori o njenoj gradnji koja je uslijedila nakon katastrofalne poplave koja je bila, vjerovatno, najveća u historiji Zenice, godine 1869. Cjelokupnu izgradnju je finansirao Ali-beg Kukavica, uz simboličnu pomoć države.

Sljedeća  značajnija obnova uslijedila je 1914. i nakon toga 1986/87, kada su izmijenjene elektroinstalacije, rekonstruiran krov i strop. Godine 1996, Islamska vjerska zajednica, u saradnji sa Turskim bataljonom, izvršila je posljednju obnovu džamije.

## Opis 
Džamija ima dimenzije oko 20,50 x 14,90 m. Sastoji se od jednoprostornog molitvenog prostora, trijema sa sjeverozapadne strane i kamene munare visina bez alema 31 m. U enterijeru, džamija natkrivena je drvenom ravnom tavanicom, a sa vanjske strane je pokrivena kosim četverostrešnim krovom.

Oko džamije se nalazi manji harem sa nekoliko starih nišana i osmougaoni šadrvan koji je napravljen 1927. godine. Konstrukcija šadrvana oslonjena je na osam kvadratičnih stupova koji leže na betonskim bazama. Pokriven je limom.

Pored džamije je prizemna kamena medresa sa otvorenim dvorištem. Ima kvadratičnu osnovu, dimenzija oko 28 x 28 m.   Pokrivena je dvostrešnim krovom i crijepom. U  sredini se nalazi atrijum, dimenzija 11,60 x 7,20 m, sa velikim kameni šadrvan, i drveni trijem. Konstrukcija trijema oslonjena je na 24 drvena stupa.

## Galerija 

Datoteka:Interior of Sultan-Ahmed mosque in Zenica.jpg|Enterijer džamije
Datoteka:Зеница 20190815 144245.jpg|Ulaz u harem džamije
Datoteka:View from mahfil.jpg|Pogled sa mahfila
Datoteka:Minaret of Sultan-Ahmed mosque in Zenica.jpg|Munara džamije
Datoteka:Entrance of Sultan-Ahmed mosque.jpg|Ulaz za džamiju
Datoteka:Panel on entrance of mosque.jpg|Ploča na ulazu za džamiju
Datoteka:Čaršijska džamija, Zenica 3.jpg|Džamija sa haremom
Datoteka:Čaršijska džamija, Zenica 2.jpg|Bočna strana džamija 

## Literatura 
* A. Ahmić, Zeničke džamije, Preporod br. 18, Sarajevo, 1980.
* Mehmed Mujezinović, "Kulturno naslijeđe", Sarajevo – Publishing, 3. izdanje, str. 61 – 65, 1998. - Islamska epigrafika Bosne i Hercegovine, knjiga 3
* I. Babić, Zaboravljeni zenički Al-Azhar, Zenica, 2004.

## Reference 
## Vanjski linkovi 
* Zvanična stranica komisije nacionalnih spomenika Bosne i Hercegovine

Kategorija:Džamije u Zenici
Kategorija:Nacionalni spomenici u Zenici
FK Austria Beč

**FK Austria Beč** () jeste austrijski nogometni klub iz Beča. Takmiči se u Bundesligi Austrije. Druga ekipa ovoga kluba trenutno nastupa u trećoj ligi. Austria Beč je dosad 24 puta osvojila naslov prvaka i 27 puta kup Austrije. Najveći internacionalni uspjeh je finale Kupa pobjednika kupova 1978.
Gradski rival je SK Rapid Beč.

## Historija 
FK Austria Beč osnovan je 29. oktobra 1910. godine pod imenom *Wiener Amateur-Sportverein* (Bečko amatersko sportsko društvo) od Erwin Müllera. 16. novembra iste godine, klub je primljen u Nogometni savez Austrije. Veliki dio osnivača kluba su bili članovi Vienna Cricket and Football-Club, koji i danas postoji a osnovan je bio davne 1894. godine. "Amateri", kako su ih zvali drugi, dodjeljeni su 5. jula 1911. u austrijsku prvu ligu koja se tada zvala *Erste Klasse*.
Pojačanja i investicije u klubu su dovele Austriu Beč među vodećim klubovima u ligi.
Klub se je prvi put plasirao u grupnu fazu Lige prvaka 2013/2014. nakon što su eliminisali Dinamo Zagreb u Play offu. U grupnoj fazi Austria Beč je ostvario jednu pobjedu, dva remija i tri poraza što je i rezultiralo zadnje mjesto u grupi G.

## Sastav kluba 
Austria Beč imao je 2008. preko 2.000 članova. Glavni sponzori kluba 2009. su bili Nike, Siemens, Assicurazioni Generali, Brau Union, Rewe International, Harreither, JJW Hotels & Resorts, Peugeot, bet-at-home.com, Kurier i Marriott

## Reference 
## Vanjski linkovi 
* 
* Austria Beč na *Weltfussball.de*

*
Kategorija:Nogometni klubovi u Austriji
Kategorija:Nogometni klubovi osnovani 1911.
Džamija u Karićima

**Drvena džamija u Karićima** nalazi se na planini Zvijezda, općina Vareš,  Bosna i Hercegovina.
### Historija 
Kompletan plato planine Zvijezde bio je ispunjen selima, a ova džamija bila je u sredini cijelog platoa. Krajem 18. stoljeća, cijelu BiH je zadesila velika kuga, a i ta sela su bila zahvaćena. Dio stanovnika je, bježeći, otišao ka Krivaji, Olovu, Zavidovićima i Visokom, dok je jedan dio podlegao bolesti. Od tada nema više muslimanskog stanovništva na Zvijezdi. Na lokalitetu Karići napravljena je džamija od borovog drveta. Podigao ju je Šerif paša 1716.

Septembra 1993. godine džamija je zapaljena. Obnovljena je 2001. godine, sa natpisom na ulazu: „Hajdar dedo Karić sagradio je ovu džamiju u vrijeme sultan Fatiha, posljednji put spaljena je 1993, obnovljena jula 2001. god.

Prije hatma dove u posljednjem vikendu jula, obavlja se šest dova u samoj džamiji u nedjeljama prije. Hatma dova na Karićima bila je sedma (posljednja) pa je i svojim sadržajem privlačila veliki broj posjetilaca. Razlog velike posječenosti je i to što je ona trajala tri dana, od džume-namaza u petak do podne-namaza u nedjelju. I na ovu dovu kao i na druga dovišta u Bosni i Hercegovini dolazili su samo muškarci. Dove su jedina prilika zašto su muslimani nakon kuge dolazili gore i džamija je sačuvana, iako nema džemata više od 250 godina.

### Opis 
Sadašnja džamija ima autohtoni izgled, pokrivena je šindrom. Ulazni trijem je 2,4 m dubine. Molitveni prostor je 62x7. Uz ulazni zid je prednji mahfil dubine 3,3 m.
## Literatura 
* Madžida Bećirbegović, Publishing, Sarajevo, 1999. -Džamije sa drvenom munarom u Bosni i Hercegovini

## Reference 
## Vanjski linkovi 
* http://karici.com/ Internet prezentacija dovišta.
* Satelitski snimak 
* http://www.panoramio.com; Džamija Karići
* http://www.tic-vares.info, Džamija Karići 

Kategorija:Džamije u Varešu
254. slavna brdska brigada

**254. slavna brdska brigada**, osnovana kao 208. brdska brigada, je bila vojna jedinica koja je za vrijeme rata u Bosni i Hercegovini djelovala u sastavu 2. korpusa Armije RBiH. Bila je dio Operativne grupe 1 i 25. divizije. U jedinice Armije RBiH angažirano je 3.112 vojnih obveznika (od čega 208 žena) što iznosi oko 90% raspoloživih vojnih obveznika. U Civilnoj zaštiti bilo je angažirano 180, a na radnoj obavezi 100 obveznika. Na početku rata na području općine Čelić formirani su odredi: Odred TO Čelić, Odred TO Vražići, Odred Vjetrenik i Odred Drijenča. 19. marta 1993. formirana je 208. brdska brigada Čelić, u čiji sastav su ušle do tada formirane jedinice i koja je postala nosilac objedinjenih borbenih dejstava u svojoj zoni odgovornosti.
Ušla je u sastav Operativne grupe 1 (OG-1). Ulaskom u sastav 25. divizije, 1. marta 1995. godine, brigada je preimenovana u 254. slavnu brdsku brigadu. U toku rata 1992-1995. godine, poginula su 164 pripadnika Armije RBiH dok je teže i lakše ranjeno 550 pripadnika. U ovom periodu poginulo je 31 civilno lice. Lakše i teže je ranjeno 110 civilnih lica. Komanda brigade se nalazila u Brnjiku.

## Historija 
Početkom rata u Bosni i Hercegovini, na slobodnim teritorijama se formiraju dobrovoljački odredi sa ciljem očuvanja stanovništva i slobodne teritorije. Izuzetak u tom smislu nije bio ni Čelić, teritorija u sjeveroistočnom dijelu BiH, koje je neposredno pred rat, nakon održanog referenduma, izdvojena iz sastava općine Lopare. Od već formiranih dobrovoljačkih odreda 19. marta 1993. godine formirana je 208. brdska brigada. Najznačajnija bitka je bila i odbrana  Čelića, s početka jeseni 1992. godine. Naime, krajem septembra odbranjen je Čelić i osujećena namjera neprijatelja, da zauzimanjem grada osigura putnu komunikaciju Brčko-Lopare.

## Priznanja 
Tokom rata, usljed zasluga u odbrani Bosne i Hercegovine, brigadi je dodijeljeno kolektivno priznanje *slavna*. Osam pripadnika ove brigade je nagrađeno priznanjem *Zlatni ljiljan*.

## Literatura 
*
*

## Reference 
## Vanjski linkovi 
Kategorija:Drugi korpus Armije Republike Bosne i Hercegovine
Kategorija:Slavne brigade Armije Republike Bosne i Hercegovine
Kolo

* Kolo (ples)

'***:
* Kolo (Tomislavgrad), naselje u općini Tomislavgrad.

***':
* Kolo (Vučitrn), naselje u općini Vučitrn.
Hroðr

U nordijskoj mitologiji, **Hroðr** („slavna“) je lijepa div-žena (*jötunn*). Za razliku od mnogih drugih *jötunna*, Hroðr je u dobrim odnosima sa bogovima. 
## Porodica 
Hroðrin muž je div Hymir te je njihov sin bog Tyr. Hroðr je vjerovatno majka Hymirovih kćeri.
## Reference 
## Vanjski linkovi 
Kategorija:Nordijska mitološka bića
Emirates Cup 2015.

**Emirates Cup 2015.** je bila osma sezona ovog takmičenja. Takmičenje se održalo 25. i 26. jula 2015. godine u Londonu. Učesnici su bili Arsenal (domaćin), Lyon, Villarreal i Wolfsburg.

## Tabela 
## Utakmice 
----

## Najbolji strijelci 
## Reference 
Kategorija:Sezone Emirates Cupa
Eurosong 1984.

**Eurosong 1984**, bila je 29. po redu Eurovizija, održana 5. maja 1984. u Luxembourgu. Voditeljica Désirée Nosbusch, koja je tada imala samo 19 godina, vodila je šou dosta opušteno, što je prilično neobično za to vrijeme. Vodila je šou na čak 4 jezika: engleskom, francuskom, njemačkom i luksemburškom.

Švedska grupa Herreys je pobijedila s pjesmom "Diggi-Loo Diggi-Ley". Ovo je druga pobjeda Švedske, te prvi puta da pjesma na švedskom pobijedi. Prvi puta su pobijedili prije desed godina, a predstavljala ih je grupa ABBA, s pjesmom "Waterloo" na engleskom.

Izrael je odustao zbog toga što se Yom Hazikaron poklapao sa danom održavanja Eurosonga. Island je odustao zbog finansijskih problema. 1984 je prva godina gdje se zviždanje moglo čuti, pogotovo nakon pjesme Ujedinjenog Kraljevstva. Širile su se glasine da je zviždanje bilo zbog toga što su se engleski fudbalski huligani pobunili u Luksemburgu 1983. godine nakon što su izbačeni sa Evropskog prvenstva u fudbalu. UK je ipak osvojila dobar plasman, tj. 7. mjesto.

## Dirigenti
*  - Curt-Eric Holmquist
*  - Pascal Stive
*  - François Rauber
*  - Eddy Guerin
*  - Sigurd Jansen
*  - John Coleman
*  - **Pierre Cao**
*  - Jo Carlier
*  - Noel Kelehan
*  - Henrik Krogsgaard
*  - Rogier van Otterloo
*  - Mato Dosen
*  - Richard Österreicher
*  - **Pierre Cao**
*  - Selçuk Basar
*  - Ossi Runne
*  - Mario Robbiani
*  - Giusto Pio
*  - Pedro Osório

## Izvođači povratnici
## Rezultati
**Bilješke**
: 1.Sadrži i riječi na engleskom.
: 2.Sadrži i riječi na italijanskom.
: 3.Sadrži i riječi na njemačkom.

## Tablica
### 12 bodova
## References
Kategorija:Eurosong po godinama
Kategorija:1984. u Luksemburgu
Kategorija:Luksemburg
Velika nagrada Rusije 2017.

**Velika nagrada Rusije 2017.** (službeno poznata kao **"2017 FORMULA 1 VTB RUSSIAN GRAND PRIX"**) automobilska je trka Formule 1 koja se održava 30. aprila 2017. na stazi Soči Autodrom u Sočiju, Krasnodarski kraj, u Rusiji. Ovo je četvrta trka u sezoni 2017., i ujedno i 4. trka za Veliku nagradu Rusije.

Sebastian Vettel osigurao je prvu pol poziciju u sezoni i 47. u karijeri. Ferrariju donio prvi startni red, prvi puta nakon Velika nagrada Francuske 2008. Valtteri Bottas ostvario je prvu pobjedu u karijeri, drugo mjesto zauzeo je Sebastian Vettel, dok je treće mesto na podijumu osvojio Kimi Räikkönen.

## Kvalifikacije (subota) 
: Carlos Sainz Jr. - kazne od 3 mjesta - sudara sa Strollom na VN Bahraina.
: Stoffel Vandoorne - kazne od 15 mjesta - korištene peti turbopunjača i MGU-H.

## Utrka (nedjelja) 
## Rangiranje nakon utrke
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* 1. pobjeda za Valtteri Bottas;
* 90. podija za Sebastian Vettel.

### Konstruktori 
* 66. pobjeda za Mercedes.

### Motor 
* 400. podija za Mercedes.

## Reference 
## Vanjski linkovi 
*  formula1.com – Rezultati kvalifikacija
*  formula1.com – Rezultati utrka 
*  statsf1.com - detalji utrke

Rusija
2017
Kategorija:2017. u Rusiji
ATP Barcelona

mini|Trofej za izdanje iz 2008.
**ATP Barcelona** godišnji je teniski turnir za muškarce. Održava se u Barceloni svake godine s početkom od 1953, a igra se na zemljanoj podlozi na terenima Kraljevskog teniskog kluba. Ranije je bio dio serije Grand Prix (1970–1989, osim 1971), iako je bio otvoren i za igrače izvan WCT-a. Danas je u kategoriji ATP 500 (pobjednik dobija 500 bodova na ATP-listi). Poznat je i pod nazivima **Torneo Godó**, **Trofeo Conde de Godó** i **Open Banc Sabadell**.

Ovo je drugi najvažniji ATP-turnir u Španiji nakon Madrid Mastersa i najčešće se održava u posljednjoj sedmici aprila, kada je prosječna dnevna temperatura u Barceloni viša od 19&nbsp;°C. Najviše pojedinačnih titula osvojio je Rafael Nadal (12).
[mini|[Rafael Nadal, 12-erostruki pobjednik turnira]]

## Pobjednici 
### Pojedinačno 
### Parovi 
### Veterani 
## Rekordi 
### Najviše pojedinačnih titula 
*  Rafael Nadal: 12 (2005–2009, 2011–2013, 2016–2018, 2021)

### Najviše titula u parovima 
*  Roy Emerson: 7 (1959, 1960. i 1962. s Fraserom; 1963. sa Santanom; 1964. s Fletcherom; 1965. s Krishnanom; 1966. sa Stolleom)

### Parovi s najviše titula 
*  Roy Emerson / Neale Fraser: 3 (1959, 1960, 1962)
*  Anders Järryd / Hans Simonsson: 3 (1981–1983)
*  Bob Bryan / Mike Bryan: 3 (2003, 2008, 2016)

### Osvajači obje titule u istoj godini 
*  Vic Seixas: 1953.
*  Tony Trabert: 1954.
*  Neale Fraser: 1959.
*  Roy Emerson: 1963, 1964.
*  Manuel Orantes: 1969, 1970.
*  Ilie Năstase: 1973, 1974
*  Björn Borg: 1975.
*  Ivan Lendl: 1980.
*  Andrés Gómez: 1990.

### Najviše pojedinačnih finala 
*  **Rafael Nadal**: 12 (pobjednik 2005–2009, 2011–2013, 2016–2018, 2021)

### Najviše godina nastupao 
*  Feliciano López: 22 (1998, 2001–2012, 2014–2019, 2021–2023)

## Vanjski linkovi 
* Službeni sajt   

## Reference 
## Vanjski linkovi 
* https://www.atptour.com/en/news/nadal-barcelona-2017-court-ceremony
* https://archivo.rctb1899.es/

Kategorija:ATP Barcelona
Kategorija:Teniski turniri u Španiji
Kategorija:Teniski turniri na zemlji
Kategorija:Sport u Barceloni
Tyr

**Tyr** (stnord. *Týr* [tyːr]; lat. *Tius*) je u nordijskoj mitologiji bog povezan sa zakonom i herojskom slavom, zamišljen kao muškarac sa jednom rukom. Njegova majka je lijepa div-žena Hroðr, a otac Hymir (div) ili Odin (vrhovni bog). Prema teorijama, Tyr je možda izvorno bio nordijsko vrhovno božanstvo, čiju slavu su kasnije „preuzeli“ Odin i njegov sin Thor. Moguće je da je Tyr imao i suprugu, čije ime nije preživjelo. U starorimskoj religiji, Tyrov pandan je Mars.
## Etimologija 
Tyrovo ime doslovno znači „bog“ (množina *tívar* = „bogovi“) te dolazi od drevne germanske riječi **Tīwaz*, koja pak dolazi od praindoevropske riječi **deiwós* = „bog“.
## Mitologija 
130px|mini|Crtež Gunnara Creutza koji prikazuje drevne zlatne figurice Tyra i Fenrira.
Bog Tyr je spomenut i u *Starijoj* i u *Mlađoj Eddi*. U *Eddama*, Tyr je prikazan kao bog velike hrabrosti i mudrosti, kojem je vuk Fenrir, Lokijev sin, odgrizao desnu ruku jer su ga drugi bogovi vezali.

Tokom Ragnaröka, Tyr će ubiti psa Garmra, ali će i sam umrijeti od ozljeda.
## Linkovi 
*Hroðr, Tyrova majka
*Hymir, Tyrov otac
## Reference 
Kategorija:Nordijska božanstva
Eurosong 1990.

**Eurosong 1990.** bila je 35. po redu Eurovizija. Održana je u Zagrebu, Jugoslavija 5. maja 1990. Voditelji su bili Helga Vlahović Brnobić i Oliver Mlakar. Toto Cutugno je pobijedio s pjesmom "Insieme: 1992". Italija je drugi puta pobijedila, prvi puta su pobijedili s pjesmom "Non ho l'età" 1964.

Tekstovi nekoliko pjesama su slavili revoluciju i demokratizaciju koja se dogodila u srednoj i istočnoj Europi, a fokusirali su se pretežno na pad Berlinskog zida prošle godine, kao naprimjer norveška pjesma Brandenburger Tor i austrijska Keine Mauern mehr. Pobijedila je, međutim, pjesma koja govori o ujedinjenju Europe.

Malta se trebala vratiti nakon 15 godina, ali ograničenje je bilo 22 zemlje, pa nisu mogli. Da su nastupali, predstavljala bi ih Maryrose Mallia s "Our Little World of Yesterday".

Tokom proba dogodila sa mala neugodnost kada su se, uvrijeđeni komentarima o njihovim godinama (Brnobić je imala 45, a Mlakar 54), dva voditelja su dala otkaz. Zamijenili su ih mlađi Rene Medvešek i Dubravka Marković, ali su se Brnobić i Mlakar ipak vratili na mjesto voditelja.

## Format
Eurosong 1990. prvi je imao pravilo ograničenja godina. EBU je odlučio da uvede to pravilo zbog kritika što su dva pjevača prošle godine imali samo 11 odnosno 12 godina. Od ove godine, niko ne smije biti mlađi od 16 godina. Ovo znači da rekord za najmlađeg pobjednika ikada, kojeg je 1986 postavila Sandra Kim nikad neće biti srušen.

Nezgoda se dogodila na početku prve pjesme, kada je slijedilo primjetno dugo kašnjenje uzrokovano problemima sa matricom. Pjesma nije počela od početka, pa se grupa Azúcar Moreno izgubila u pjevanju i napustila pozornicu. Pjesma je započeta od početka i sve je nastavljeno bez problema.

Iz muzikologičke perspektive španska pjesma "Bandido" i francuska "White and Black Blues" su prve pjesme koje su uvele novi trend na Eurosongu, to su plesne pjesme sa etno zvukovima flamenca i calypsa.

1990 je bila prva godina da ima svoju maskotu. Bila je *Eurocat*, koju je dizajnirao Joško Marušić. Ova nestašna ljubičasta mačka pojavila se tokom razglednica tokom svih 22 razglednice, koje su također saržavale filmove o putovanju kroz državu, This mischievous purple cat popped up during the 'postcards' of each of the 22 entries, which also included travelogues of the country about to perform, u kombinaciji sa Europskom godinom turizma 1990..

## Rezultati
**Bilješke**
:1. Sadrži i riječi na engleskom, francuskom i srpskohrvatskom.

## Tablica
### 12 bodova 
U nastavku je sažetak svih 12 bodova u finalu:

## Izvođači povratnici
## Reference
1990.
Kategorija:1990. u muzici
Kategorija:1990. u Jugoslaviji
Kategorija:1990. u Hrvatskoj
Kategorija:Muzika u Zagrebu
Kategorija:Hrvatski muzički festivali
Kategorija:Jugoslavenski muzički festivali
Kategorija:Muzika u SR Hrvatskoj
Kategorija:Historija SR Hrvatske
Kategorija:Historija Zagreba
Nekovo

**Slovenija**:

* Dolenje Nekovo, naselje u općini Kanal, regija Goriška
* Gorenje Nekovo, naselje u općini Kanal, regija Goriška
Gorenje Nekovo

**Gorenje Nekovo** () je naseljeno mjesto u sastavu općine Kanal, regija Goriška, Slovenija.

## Historija
Do teritorijalne reorganizacije u Sloveniji nalazilo se u sastavu stare općine Nova Gorica. Kao samostalno naseljeno mjesto, Gorenje Nekovo postoji od 2008. godine. Nastalo je izdvajanjem dijela iz naselja Ajba.

## Stanovništvo
Na popisu stanovništva 2011. godine, Gorenje Nekovo je imalo 16 stanovnika.

**Napomena**: *U 2008. nastalo izdvajanjem dijela iz naselja Ajba.*

## Reference
## Vanjski linkovi
Kategorija:Naselja u Sloveniji
Kategorija:Naselja u Goriškoj regiji
Eurosong 1999.

**Eurosong 1999.** bila je 44. Eurovizija i održana je 29. maja 1999. u Jerusalemu (Izrael) nakon što je Dana International pobijedila prošle godine. Mjesto održavanja je bio Međunarodni konvencijski centar u Jerusalemu, isto mjesto je bilo mjesto održavanja 1979. Voditelji su bili Yigal Ravid, Dafna Dekel (predstavljala Izrael 1992.) i Sigal Shahamon i to je bio prvi puta da tri osobe budu voditelji. Izraelski pobjednici Izhar Cohen, pobjednik iz 1978. i Milk and Honey & Gali Atari koji su pobijedili 1979. bili su u publici. Pobijedila je Charlotte Nilsson, predstavnica Švedske sa pjesmom "Take Me to Your Heaven", koja je osvojila 163 boda. Ovo je također četvrta švedska pobjeda i druga u 90-tima (nakon što je Carola Häggkvist pobijedila 1991).

## Format 
Mnoga pravila koja su važila decenijama na Eurosongu su odbačena baš u ove godine: odbačeno je pravilo da svaka zemlja mora pevati na svom nacionalnom jeziku. 14 zemalja je pjevalo na engleskom jeziku, osam zemalja je pjevalo na svojim nacionalnim jezicima: Litva, Španija, Hrvatska, Turska, Francuska, Poljska, Kipar i Portugal, a Bosna i Hercegovina je pjevala na bosanskom i francuskom jeziku. Takođe, odbačen je orkestar i svaka pjesma je upotrebljavala matricu. Ovo je izazvalo kontroverze, te je pobjednik iz 1980. i 1987. Johnny Logan rekao da će šou sada postati "karaoke". Oba izvođača će se pojaviti  2006 odnosno 2002.

Hrvatska je dobila prigovore od norveške delegacije, zbog sintetiziranih muških vokala nasnimljenih na matrici pjesme Doris Dragović. EBU je odlučio da smanji rezultat za jednu trećinu u svrhu izračunavanja petogodišnjeg prosjeka, iako je ostavio konačan plasman netaknut.

Čin tokom pauze je izvela Dana International, koja je izvela pjesmu Stevie Wondera "Free", koja je izazvala kontroverze zbog teksta. Dana International se pojavila i na kraju da uruči nagradu pobjednici. Kada je uzela pehar, pala je, zajedno sa kompozitorima pobjedničke pjesme. Šou je završio tako što su voditelji pozvali sve na pozornicu da otpjevaju englesku verziju pobjedničke pjesme iz 1979. kao počast žrtvama  Balkanskog rata, koji nisu bili u mogućnosti da gledaju takmičenje nakon što su bombe uništile njihove televizore.

## Izvođači povratnici 
## Rezultati 
## Tablica 
### 12 bodova 
## Reference 
Kategorija:Eurosong po godinama
Kategorija:1999. u muzici
Kategorija:1999. u Izraelu
Kategorija:Izrael
Kategorija:Jerusalem
Arčoni

**Arčoni** () su bivše naseljeno mjesto u sastavu općine Renče–Vogrsko, regija Goriška, Slovenija.

## Historija
Do teritorijalne reorganizacije u Sloveniji nalazili su se u sastavu stare općine Nova Gorica. 1998. godine, naselje je ukinuto i priključeno naselju Renče.

## Stanovništvo
**Napomena**: *U 1998. ukinuto i priključeno naselju Renče.*

## Reference
## Vanjski linkovi
Kategorija:Naselja u Sloveniji
Kategorija:Naselja u Goriškoj regiji
Ajševica

**Ajševica** (, ) je naseljeno mjesto u sastavu gradske općine Nova Gorica, regija Goriška, Slovenija.

## Historija
Do teritorijalne reorganizacije u Sloveniji nalazila se u sastavu stare općine Nova Gorica.

## Stanovništvo
Na popisu stanovništva 2011. godine, Ajševica je imala 267 stanovnika.

**Napomena**: *U 2005. povećano za dio naselja Loke. U istoj godini izvršena je manja razmjena teritorija između naselja **Ajševica** i Rožna Dolina.*

## Reference
## Vanjski linkovi
Kategorija:Naselja u Sloveniji
Kategorija:Naselja u Goriškoj regiji
Internet stvari

mini|Crtež predstavlja Internet stvari
Internet stvari (**Internet of things** (**IoT**)) jeste povezivanje mreža fizičkih uređaja, vozila (također nazivanih kao "spojeni uređaji" i "pametni uređaji"), zgrade, i ostale stavke - ugniježdene sa elektronikom, softverom, senzorima, aktuatorima, i mrežnim spajanjem, da omogući ovim objektima da prikupe i razmijene podatke. Godine 2013., Global Standards Initiative on Internet of Things (IoT-GSI) je definisala IoT kao "infrastrukturu informatičkog društva." IoT dozvoljava objektima da budu uočeni ili kontrolisani daljinski, putem postojeće mrežne infrastrukture, dajući mogućnost za neposredniju integraciju fizičkog svijeta u računarski bazirane sisteme, rezultujući tako povećanu efikasnost, tačnost i ekonomsku korist, uz smanjenu ljudsku intervenciju. Kada je IoT pojačan senzorina i aktuatorima, tehnologija postaje instanca općenitije klase sajber fizičkih sistema, što također uključuje tehnologije poput pametnih mreža, virtualnih energana, pametnih domova, inteligentnog transporta, i pametnih gradova. Svaka stvar je jedinstveno prepoznatljiva kroz ugniježdeni računarski sistem, ali je također sposobna za interoperatibilnost u okviru postojeće Internet infrastrukture. Stručnjaci smatraju da će se  IoT sastojati od oko 30 milijarsdi objelata do 2020.
mini|Internet frižider iz LG-ja, 2012-te godine

mini|Digitalni varijabilni saobraćajni znak ograničenja brzine

## Reference 
Kategorija:CS1 greške: datumi
Kategorija:Tehnologije u nastajanju
Slobodarski dani viteškog grada Bužima

**Slobodarski dani viteškog grada Bužima** je manifestacija koja se tokom augusta svake godine održava u Bužimu. Manifestacija se održava redovno od 1996. godine a povod za njeno održavanje je datum formiranja 505. viteške brdske brigade, što čini centralni dio ove manifestacije.

## Sadržaj 
Događaj se održava od 4. do 15. augusta. Sastoji se od vjerskog, kulturnog, historijskog i sportskog dijela i redovno je dobro posjećen. Centralni dio manifestacije je obilježavanje smrti Izeta Nanića i formiranje bužimske brigade. Počinje prijemom u Općini Bužim i posjetama Muzej sobi 505. viteške brdske brigade i Turbetu Izeta Nanića i poginulih boraca - šehida ove proslavljene brigade. Nastavlja se obilaskom mjesta smrti bužimskog komandanta, prigodnim vjerskim programom, kao i sadržajnim sportskim i kulturnim programom. Završava obilježavanjem godišnjice formiranja 505. viteške brdske brigade.

## Također pogledajte 
*Bužim
*505. viteška brdska brigada

## Reference 
## Vanjski linkovi 
* Zvanična stranica općine Bužim

Kategorija:Kultura u Bužimu
Orlando

**Orlando** je grad u američkoj saveznoj državi Florida. Sjedište je okruga Orange. Lociran u centralnom dijelu Floride, Orlando je sjedište metropolitanskog područja Orlando i sa populacijom od 2.387.138 stanovnika (prema američkom birou za statistiku - mart 2016), je trenutno 24. najveće metropolitansko područje u SAD-u.
Osim toga, šesto je po veličini gradsko područje na jugu SAD-a i treće takvo na Floridi.

Prema procjeni iz 2015. godine, u Orlandu je živjelo 270.934 stanovnika, što ga čini 73. najvećim gradom u SAD-u, četvrtim na Floridi i ujedno najvećim gradom unutrašnjosti te države.

## Gradske atrakcije 
Kao jedna od najposjećenijih svjetskih turističkih destinacija, Orlando je poznat po atrakcijama koje čine okosnicu njegove turističke ponude. Među najpoznatijim su: Walt Disney World, koji se nalazi oko 34&nbsp;km jugozapadno od centra Orlanda, u gradiću Bay Lake kao i zabavni park Universal Orlando Resort, otvoren 1999. godine, tokom perioda velike ekspanzije Universal Studios Florida. Uz izuzetak Walt Disney Worlda, većina glavnih atrakcija se nalaze se duž autoceste *International Drive*. Grad je također jedna od najprometnijih američkih gradova što se tiče konferencije i konvencija. Kongresni centar Orange County je drugi najveći kongresni objekat u SAD-u.

## Reference 
## Vanjski linkovi 
* Zvanični sajt

Kategorija:Gradovi u Sjedinjenim Američkim Državama
Kategorija:Gradovi na Floridi
*
Bodrež

**Slovenija**:

* Bodrež (Kanal), naselje u općini Kanal, regija Goriška
* Bodrež (Šmarje pri Jelšah), naselje u općini Šmarje pri Jelšah, regija Savinjska
Brdice

**Slovenija**:

* Brdice pri Kožbani, naselje u općini Brda, regija Goriška
* Brdice pri Neblem, naselje u općini Brda, regija Goriška
Dobrovo (Brda)

mini|280px|Dobrovo, pogled na naselje i rimokatoličku kapelu "Sv. Anton Padovanski"
**Dobrovo** (, ) je naseljeno mjesto i sjedište općine Brda, regija Goriška, Slovenija.

## Historija
Do teritorijalne reorganizacije u Sloveniji nalazilo se u sastavu stare općine Nova Gorica.

## Stanovništvo
Na popisu stanovništva 2011. godine, Dobrovo je imalo 368 stanovnika.

## Galerija 

Datoteka:Dobrovo (3865213833).jpg|panorama
Datoteka:Dobrovo - Schloss 1 Fassade.jpg|zamak
Datoteka:Dobrovo - Schloss 3 Portal.jpg|portal
Datoteka:Goriška Brda -- Belica (7933210344).jpg|turistički objekat "Belica"

## Reference
## Vanjski linkovi
Kategorija:Naselja u Sloveniji
Kategorija:Naselja u Goriškoj regiji
Krstenica

**Krstenica** () je naseljeno mjesto u sastavu općine Kanal, regija Goriška, Slovenija.

## Historija
Do teritorijalne reorganizacije u Sloveniji nalazila se u sastavu stare općine Nova Gorica. Kao samostalno naseljeno mjesto, Krstenica postoji od 2007. godine. Nastalo je izdvajanjem dijela iz naselja Gorenja vas.

## Stanovništvo
Na popisu stanovništva 2011. godine, Krstenica je imala 43 stanovnika.

**Napomena**: *U 2007. nastalo izdvajanjem dijela iz naselja Gorenja vas.*

## Reference
## Vanjski linkovi
Kategorija:Naselja u Sloveniji
Kategorija:Naselja u Goriškoj regiji
Gradišče nad Prvačino

**Gradišče nad Prvačino** (, ) su naseljeno mjesto u sastavu gradske općine Nova Gorica, regija Goriška, Slovenija.

## Historija
Do teritorijalne reorganizacije u Sloveniji nalazile su se u sastavu stare općine Nova Gorica.

## Stanovništvo
Na popisu stanovništva 2011. godine, Gradišče nad Prvačino su imale 505 stanovnika.

**Napomena**: *Do 1953. iskazivano pod imenom **Gradišče**, a od 1953. do 1955. pod imenom **Gradišče pri Zalem Hribu**. U 2014. smanjeno za dio naselja koji je priključen naselju Oševljek (općina Renče–Vogrsko).*

## Reference
## Vanjski linkovi
Kategorija:Naselja u Sloveniji
Kategorija:Naselja u Goriškoj regiji